พอดีว่าไปทำธุระสถานที่เสี่ยงมา ห้างใหญ่ เซ็นทรัลพัทยาบีชค่ะ เมื่อ 10 วันก่อน แต่ดิฉันไม่ได้เข้าไปในร้านที่เป็นสถานที่เสี่ยง มันจะมีบางร้านที่คนเป็นโควิดเข้าไปน่ะค่ะ มีโอกาสติดโควิดบ้างไหมคะ กังวลมากเลยค่ะตอนนี้
สวัสดีคะ การไปในที่สุ่มเสี่ยง ร่วมกับมีอาการสัมผัสคนไข้ที่ติดเชื้อโควิด 19 โดยตรงจะเพิ่มโอกาสในการติดเชื้อได้มากค่ะ แต่ถ้าในกรณีที่ไปในที่สุ่มเสี่ยงไม่ได้สัมผัสคนไข้ที่ติดโรค โดยเฉพาะถ้าไม่ได้คุยกันในระยะประชิด ไม่ได้รับประทานอาหารร่วมกัน หรือ ไม่ได้สัมผัสกัน ประกอบกับมีเรื่องของการสวมใส่หน้ากากอนามัยอยู่แล้วโอกาสในการติดเชื้อน้อยค่ะ แต่คงต้องให้มั่นใจจริงๆ ว่ามีการป้องกันนะค่ะตอนนี้เป็นเวลาสิบวันแล้ว คงให้สังเกตุอาการต่ออีกสี่วันค่ะ ถ้าไม่มีอาการผิดปรกติ เช่น ไม่มีไข้ ไม่มีอาการทางทางเดินหายใจ เช่น ไอ เจ็บคอ มีเสมหะ เจ็บหน้าอก คงยังไม่น่ามีเรื่องของการติดเชื้อค่ะ แต่อย่างไรก็ตามคงต้องแยกตัวก่อนนะค่ะ เพื่อให้มั่นใจว่าไม่มีเรื่องของการติดเชื้อจริงๆค่ะ หลีกเลี่ยงการไปในที่แออัดนะค่ะ